Diari Oficial de la Generalitat Valenciana


Sumari del DOGV 7472, del 24-02-2015 (2015/1488)

Notificació de la sentència dictada en el procediment de guarda i custòdia número 381/2014.
-------------------------------------------------------------------------------------------

### Dades del document

Número de DOGV
:   7472

Data del DOGV
:   24-02-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/1488


Organisme emissor
:   Jutjat de Primera Instància Número 5 de Dénia

Tipus de document
:   Edicte

Notificació de la sentència dictada en el procediment de guarda i custòdia número 381/2014. [2015/1488]  
Assumpte civil 381/2014  
Jutjat de Primera Instància número 5 de Dénia.  
Juí, família, guarda, custòdia o aliment fill menor no matrimonial no consensuat 381/2014  
Part demandant: Josefina Sánchez Martín.  
Part demandada: José Manuel Rodríguez Rodríguez-Blanco.  
Sobre: guarda, custòdia o aliments de fills menors no matrimonials no consensuats.  
Jesús Lorenzo Álvarez, secretari del Jutjat de Primera Instància número 5 de Dénia, faig saber que en el juí referit s'ha dictat la sentència amb el text literal següent:  
  
«Dispositiva  
Estime la demanda promoguda a instàncies de Josefina Sánchez Martín, representada per la procuradora dels tribunals Verónica Sánchez Matan, assistida pel lletrat Alberto Tur Cruañes, contra José Manuel Rodríguez Rodríguez-Blanco, declarat en rebel·lia. És part el ministeri fiscal, l'advocada fiscal Carmen Nicasio, substituïda per la seua companya Sara Gayán en la representació que té, i dispose:  
  
1. Quant a la pàtria potestat: que ambdós progenitors seran titulars de la pàtria potestat de la menor M.  
2. Quant a la guarda i custòdia de la menor M., s'atribuïx a la mare.  
  
3. Quant al règim de visites a favor del progenitor no custodi s'establix un sistema progressiu:  
- Al principi només de dissabtes alterns de 10.00 a 18.00 hores durant els primers tres mesos. El pare acudirà al domicili de la menor a arreplegar-la i a tornar-la.  
- Després i sempre que s'hagueren complit els tres mesos de visites, i que la menor ja conega la figura del pare, tres mesos més amb visites en caps de setmana alterns de dissabtes i diumenges sense pernocta, això és des de les 10.00 a les 18.00 de cada dia, en què el pare acudirà al domicili matern a arreplegar i tornar la menor. Sempre que durant eixos tres mesos el pare complira este règim i la menor tinguera per això contacte amb son pare, llavors es podria aplicar el règim ordinari de caps de setmana alterns de dissabte a diumenge computats des de les 10.00 hores del dissabte a les 20.00 hores del diumenge.  
  
Respecte de les vacacions de Setmana Santa, Nadal i estiu, el pare podrà tindre la menor en la seua companyia la mitat de les vacacions, tenint en compte el calendari escolar publicat per l'Administració i podent triar la mare els anys parells i el pare els imparells, havent d'arreplegar-la en el domicili matern a les 10.00 del primer dia del període i restituir-la a les 20.00 hores de l'últim dia tenint en compte que els períodes seran:  
En Nadal: del 24 de desembre al 31 de gener, ambdós inclosos i del 31 de desembre al 6 de gener, ambdós inclosos. Triant període la mare els anys parells i el pare els imparells.  
En Setmana Santa: del dijous sant al dimarts de Pasqua i del dimarts de Pasqua al dilluns de Sant Vicent triant període la mare els anys parells, i el pare els imparells.  
A l'estiu es distribuiran per la mitat, segons acord. I a falta d'acord, per quinzenes. El període vacacional complet és des de l'1 de juliol al 31 d'agost, en què correspondrà a la mare triar el període els anys parells i al pare els anys imparells.  
4. Quant a la pensió d'aliments a favor de la filla menor M. el pare abonarà la suma de 200 euros, que s'actualitzarà d'acord amb l'IPC publicat per l'Institut Nacional d'Estadística o per l'organisme que el substituïsca, i haurà de ser ingressada en els primers cinc dies de cada mes en el compte que la mare indique al pare.  
Així mateix, els gastos extraordinaris hauran de ser pagats per la mitat per cada progenitor. S'entenen per gastos extraordinaris els d'educació i formació no coberts pel sistema educatiu, inclosos els relatius a llibres de text, matricules, gastos de classes extraordinàries, viatges escolars del menor, i els de salut no coberts per la Seguretat Social o per qualsevol altra mutualitat i organisme a què poguera estar afiliada la menor. Estos gastos hauran de ser comunicats prèviament al progenitor no custodi.  
Quant a les costes processals no hi ha pronunciament.  
Mode d'impugnació: per mitjà d'un recurs d'apel·lació davant de l'Audiència Provincial d'Alacant (art. 455 LECn).  
El recurs s'interposarà per mitjà d'escrit presentat en este jutjat en el termini de 20 dies hàbils comptadors des de l'endemà de la notificació. L'apel·lant haurà d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn), i haurà de consignar el depòsit establit en la disposició addicional quinzena de la Llei Orgànica del Poder Judicial, introduïda per reforma de la Llei Orgànica 1/2009, de 3 novembre, en el compte del Banesto número 4859/0000/38/0381/14.  
  
Esta és la sentència, que pronuncie, mane i firme.  
Publicació. La sentència anterior va ser donada, llegida i publicada pel jutge que la va dictar en audiència pública el mateix dia de la data. D'això jo, el secretari judicial, en done fe. Dénia, 29 de gener de 2015».  
  
  
Es desconeix el domicili o residència actual de la part demandada. Per això el secretari judicial, de conformitat amb els articles 156.4 i 164 de la Llei 1/2000, d'Enjudiciament Civil, ha acordat publicar este edicte en el tauler d'anuncis del jutjat i en el Diari Oficial de la Comunitat Valenciana per a portar a efecte la diligència de notificació de la sentència al demandat.  
  
  
Dénia, 29 de gener de 2015.- El secretari judicial: Jesús Lorenzo Álvarez.